CELEX: 31990R1964
Language: sk
Date: 1990-07-06 00:00:00
Title: Nariadenie Komisie (EHS) č. 1964/90 zo 6. júla 1990 o zatriedení určitých tovarov do kombinovanej nomenklatúry

Dôležité právne oznámenie

|

31990R1964

Úradný vestník L 178 , 11/07/1990 S. 0005 - 0007 Fínske špeciálne vydanie: Kapitola 2 Zväzok 7 S. 0131  Švédske špeciálne vydanie: Kapitola 2 Zväzok 7 S. 0131 

		Nariadenie Komisie (EHS) č. 1964/90zo 6. júla 1990o zatriedení určitých tovarov do kombinovanej nomenklatúryKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na nariadenie Rady (EHS) č. 2658/87 [1] o colnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (EHS) č. 1251/90 [2], a najmä na článok 9,keďže na zabezpečenie jednotného uplatňovania kombinovanej nomenklatúry pripojenej k uvedenému nariadeniu je potrebné prijať opatrenia, ktoré sa týkajú zaradenia tovarov uvedených v prílohe k tomuto nariadeniu;keďže nariadenie (EHS) č. 2658/87 stanovilo všeobecné pravidlá výkladu kombinovanej nomenklatúry a tieto pravidlá sa taktiež uplatňujú na akúkoľvek inú nomenklatúru, ktorá je úplne alebo čiastočne na nej založená alebo ktorá k nej pridáva akékoľvek ďalšie rozdelenie a ktorá je ustanovená osobitnými ustanoveniami spoločenstva vzhľadom na uplatňovanie colnej sadzby alebo iných opatrení týkajúcich sa obchodu s tovarom;keďže podľa uvedených všeobecných pravidiel tovary popísané v stĺpci 1 tabuľky pripojenej k tomuto nariadeniu sa musia zaradiť pod vhodnými kódmi KN uvedenými v stĺpci 2, vzhľadom na dôvody uvedené v stĺpci 3;keďže Nomenklatúrny výbor nedodal svoje stanovisko v časovej lehote určenom predsedom, pokiaľ ide o tovary 3 a 4;keďže opatrenia stanovené v tomto nariadení sú v súlade so stanoviskom Výboru pre nomenklatúru, pokiaľ ide o tovary 1, 2, 5 a 6,PRIJALA TOTO NARIADENIE:Článok 1Tovary opísané v stĺpci 1 pripojenej tabuľky sa zaraďujú do kombinovanej nomenklatúry pod vhodnými kódmi KN uvedenými v stĺpci 2 uvedenej tabuľky.Článok 2Toto nariadenie nadobudne účinnosť 21. deň po jeho uverejnení v Úradnom vestníku Európskych spoločenstiev.Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Bruseli 6. júla 1990Za KomisiuChristiane Scrivenerčlenka Komisie[1] Ú. v. ES L 256, 7.9.1987, s. 1.[2] Ú. v. ES L 121, 12.5.1990, s. 29.--------------------------------------------------PRÍLOHAOpis tovaru | Zaradenie kód KN | Dôvody |(1) | (2) | (3) |1.Elektrické ovládacie zariadenie, známe ako "joystick", ktoré sa skladá z plastového krytu (rozmery: 8 × 8 × 5,5 cm) s pákou a dvoma tlačidlami na povrchu. Pod malým krytom sú umiestnené štyri skrutky a dva malé valčeky, ktoré sú určené na nastavenie kurzora na obrazovke monitoru. Toto zariadenie je pomocou kábla a špeciálnej konektorovej zástrčky spojené so základnou jednotkou počítača. Pohyby páky sa prenášajú do počítača pomocou odporu dvoch potenciometrov umiestnených v kryte joysticku. Počítač načíta hodnoty odporu, "transformuje" ich a prevedie na pohyby kurzora po obrazovke monitoru. | 84733000 | Zaradenie sa zakladá na ustanoveniach všeobecných pravidiel 1 a 6 pre výklad kombinovanej nomenklatúry a na znení kódov KN 8473 a 84733000. Vzhľadom na to, že tento výrobok sa používa s konkrétnym počítačom, nie je možné ho zaradiť do kapitoly 95, pretože nevyhovuje ustanoveniam poznámky 3 ku kapitole 95, a nie je možné ho zaradiť pod číslom 8471, pretože nevyhovuje ustanoveniam poznámky 5 B k tejto kapitole. |2.Elektrické ovládacie zariadenie, známe ako "počítačová myš", ktoré sa skladá z krytu s dvoma spínačmi a spojovacieho kábla s konektorom. Vo vnútri krytu je plastová kontaktná guľôčka, dva valčeky zvierajúce uhol 90 o, stroboskopický disk, svetelný zdroj a doštička s plošnými spojmi s diódami a integrovaným obvodom. | 84733000 | Zariadenie sa zakladá na ustanoveniach všeobecných pravidiel 1 a 6 pre výklad kombinovanej nomenklatúry a na znení kódov KN 8473 a 84733000. Vzhľadom na to, že tento výrobok sa používa s konkrétnym počítačom, nie je možné ho zaradiť do kapitoly 95, pretože nevyhovuje ustanoveniam poznámky 3 ku kapitole 95, a nie je možné ho zaradiť pod číslom 8471, pretože nevyhovuje ustanoveniam poznámky 5 B k tejto kapitole |3.Zásuvky s integrovanými obvodmi a so zálohovacou batériou, ktoré sa skladajú z:kompaktnej dvojradej 28 - pinovej zásuvky s rozmerom 18 × 36 mm,nie viac ako dvoch lítiových batérií v zásuvke,riadiaceho obvodu C-MOS vo forme integrovaného obvodu zabudovaného v zásuvke.Tieto zásuvky sa používajú bez ďalších obvodových systémov na uloženie pamätí C-MOS a ich premenu na stále pamäťové prvky. Lítiová batéria zaisťuje, že v prípade výpadku externého napájacieho napätia je do pamäťového modulu nainštalovaného v zásuvke dodávaná elektrická energia. Úlohou riadiaceho obvodu je zisťovať akýkoľvek pokles napätia a prepnúť na batériovú prevádzku. Týmto spôsobom sú uložené dáta chránené a uchované na obdobie niekoľkých rokov. | 85061910 | Zaradenie sa zakladá na ustanoveniach všeobecných pravidiel 1, 3 písm. b) a 6 pre výklad kombinovanej nomenklatúry a na znení kódov KN 8506 a 85061910. Zariadenie je charakterizované lítiovou batériou, ktorá podľa potreby zabezpečuje hlavnú funkciu. |4.Laserové diódové moduly, ktoré sa skladajú z laserovej diódy, optickej výkonovej monitorovej diódy, termoelektrického chladiča a teplotného snímača, ktoré sú v kovovom kryte so spojom z optických vlákien. Tieto moduly sa používajú v optických telefónnych linkových zariadeniach na premenu elektrických signálov na svetelné signály na účely prenosu prostredníctvom optického kábla. | 85179091 | Zaradenie sa zakladá na ustanoveniach všeobecných pravidiel 1 a 6 pre výklad kombinovanej nomenklatúry, na poznámke 2 písm. b) k oddielu XVI a na znení kódov KN 8517, 851790 a 85179091. |5.Zásuvka pre obrazovky, ktorá sa skladá z dvoch do seba zapadajúcich plastových súčiastok, z ktorých v jednej je umiestnených niekoľko kovových vodivých svoriek. Zásuvka je určená na pripevnenie k základni obrazovky a zaisťuje ľahké pripojenie tejto obrazovky k obvodovému systému televízneho prijímača. | 85359000 | Zaradenie sa zakladá na ustanoveniach všeobecných pravidiel 1 a 6 pre výklad kombinovanej nomenklatúry, na poznámke 2 písm. a) k oddielu XVI a na znení kódov KN 8535 a 85359000. Tento tovar nie je súčasťou obrazoviek, je skôr súčasťou zásuvky používanej na pripojenie takých obrazoviek k obvodovému systému dokončených prístrojov. |6.Izotermická schránka na ľad určená na uskladnenie kociek ľadu. Tieto schránky sa skladajú z profilovanej rámovej konštrukcie a obsahujú vnútornú nádobu vyrobenú z oceľového plechu. Schránky majú dvojité opláštenie s vrstvou penového plastu medzi plášťami. | 94032099 | Zaradenie sa zakladá na ustanoveniach všeobecných pravidiel 1 a 6 pre výklad kombinovanej nomenklatúry a na znení kódov KN 9403, 940320 a 94032099. Daný tovar nie je vybavený chladiacim systémom, ani nie je konštruovaný tak, aby mohol byť taký systém do neho nainštalovaný [pozri vysvetlivky k harmonizovanému systému, číslo 94.03, výnimka (h)]. |--------------------------------------------------